pythainlp/thai-wiki-dataset-v4 huggingface dataset:
พระยาสโมสรสรรพการ (ทัด ศิริสัมพันธ์)

นายพลโท พระยาสโมสรสรรพการ (ทัด ศิริสัมพันธ์) (29 เมษายน 2393 – 20 มกราคม 2469) เป็นทหารบกชาวไทย อดีตปลัดทูลฉลองกระทรวงโยธาธิการ อดีตเจ้ากรมสรรพาวุธทหารบก, อดีตเจ้ากรมยุทธโยธาทหารบก คนแรก อดีตองคมนตรีในรัชสมัยพระบาทสมเด็จพระมงกุฎเกล้าเจ้าอยู่หัว และต้นตระกูลศิริสัมพันธ์
ประวัติ.
พระยาสโมสรสรรพการ เกิดเมื่อวันที่ 29 เมษายน 2393 ที่เมืองจันทบุรี เป็นบุตรชายของพระยาไกรโกษา (สองเมือง ศิริสัมพันธ์) กับนางลำใย ศิริสัมพันธ์
พระยาสโมสรสรรพการถึงแก่อนิจกรรมด้วยโรคไข้หวัดใหญ่ เมื่อวันที่ 20 มกราคม 2469
รับราชการ.
พระยาสโมสรสรรพการเริ่มต้นรับราชการในกรมทหารมหาดเล็กรักษาพระองค์ กระทั่งปี 2425 ได้รับพระราชทานสัญญาบัตรบรรดาศักดิ์เป็น หลวงสโมสรพลการ ต่อมาในวันพุธ เดือน 8 อุตราสาธ ขึ้น 10 ค่ำ ท่านได้รับพระราชทานสัญญาบัตรยศเป็น ร้อยเอก หลวงสโมสรพลการ จากนั้นในวันที่ 20 ธันวาคม 2432 ท่านได้รับพระราชทานสัญญาบัตรเลื่อนยศเป็น พันตรี หลวงสโมสรพลการ 
หลังจากนั้นในปี 2435 ท่านได้โอนมารับราชการในกระทรวงโยธาธิการ ในตำแหน่งรองอธิบดีชั้น 1 หรือต่อมาคือตำแหน่ง ปลัดทูลฉลอง และได้รับพระราชทานสัญญาบัตรเลื่อนบรรดาศักดิ์เป็น พันตรี พระยาสโมสรสรรพการ ถือศักดินา 1000 เมื่อเดือนมิถุนายนปี 2436
จากนั้นท่านได้โอนกลับมารับราชการทหารและได้รับพระราชทานสัญญาบัตรเลื่อนยศเป็น พันโท พระยาสโมสรสรรพการ ต่อมาในวันที่ 3 กรกฎาคม 2445 ท่านได้รับพระราชทานสัญญาบัตรให้เป็นมรรคนายกวัดระฆังโฆสิตารามวรมหาวิหาร จากนั้นในวันที่ 16 มกราคม ศกเดียวกัน ท่านได้รับพระราชทานสัญญาบัตรเลื่อนยศเป็น พันเอก พระยาสโมสรสรรพการ นอกจากนี้ยังได้เป็น เจ้ากรมสรรพาวุธทหารบก (ในยุคนั้นใช้ชื่อว่า กรมแสงสรรพาวุธ)
ในวันที่ 1 กันยายน 2447 ท่านได้รับพระบรมราชโองการโปรดเกล้าฯ แต่งตั้งให้เป็นเจ้ากรมยุทธโยธาทหารบกเป็นคนแรก แต่ก็ยังดำรงตำแหน่ง เจ้ากรมแสงสรรพาวุธ ต่อมาในวันที่ 11 พฤษภาคม 2451 ท่านได้รับพระราชทานสัญญาบัตรเลื่อนยศเป็น พลตรี พระยาสโมสรสรรพการ ในเดือนกรกฎาคม ปีถัดมา ท่านได้รับโปรดเกล้าฯ ให้เป็นเกียกกายทัพบกคนแรกพร้อมกับรักษาราชการในตำแหน่งเจ้ากรมยุทธโยธาทหารบก และกรมแสงสรรพาวุธ
ในวันที่ 17 ธันวาคม 2453 ท่านได้รับโปรดเกล้าฯ ให้ดำรงตำแหน่งเกียกกายทัพบกเพียงตำแหน่งเดียวโดยพ้นจากตำแหน่ง เจ้ากรมแสงสรรพาวุธ จากนั้นในวันที่ 7 เมษายน 2459 ท่านได้รับโปรดเกล้าฯ แต่งตั้งให้เป็นองคมนตรี ในเดือนตุลาคม ศกเดียวกัน ท่านได้กราบถวายบังคมลาออกจากราชการเพราะชราทำให้พ้นจากตำแหน่งเกียกกายทัพบกโดยมี นายพันเอก พระยาเสนาภิมุข ผู้บัญชาการกองพลทหารบกที่ 3 มารับตำแหน่งแทน ในวันที่ 3 ตุลาคม ท่านได้รับพระราชทานเลื่อนยศเป็น นายพลโท โดยโปรดเกล้าฯ ให้กระทรวงกลาโหมส่งสัญญาบัตรยศทหารบกไปพระราชทานเมื่อวันที่ 24 มีนาคม 2461
เครื่องราชอิสริยาภรณ์.
พระยาสโมสรสรรพการ (ทัด ศิริสัมพันธ์) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
อัศฮาบุลอุคดูด

อัศฮาบุลอุคดูด  เป็นเรื่องราวที่กล่าวถึงในซูเราะฮ์ อัลบุรูจญ์ จากอัลกุรอาน โดยเป็นเรื่องราวของผู้คนที่ถูกโยนเข้าในคูและจุดไฟเผาเนื่องจากความเชื่อต่ออัลลอฮ์
เรื่องราว.
โองการที่ 4 ถึง 7 เป็นเรื่องราวผู้ศรัทธาที่ถูกเผาในคู:
จากนั้นในโองการ 8 ถึง 10 อัลกุรอานระบุต่อว่าพวกเขาถูกฆ่าเนื่องจากศรัทธาต่ออัลลอฮ์เท่านั้น:
ความหมายของ 'อุคดูด'.
รายงานจากอัลมุฟเราะดาตฟีเฆาะรีบิลกุรอาน ""อุคดูด"  เป็นรากศัพท์จาก "ค็อด""  ซึ่งหมายถึง "คูกว้างและลึกแผ่กระจายไปทั่วแผ่นดิน" สาเหตุที่มีชื่อนี้เพราะเชื่อกันว่าเป็นบริเวณที่เกิดเหตุการณ์เผาตัว
ช่วงเวลาที่เกิดเหตุ.
อัลอุคดูดเป็นสถานที่ทางประวัติศาสตร์ที่อยู่ทางตอนใต้ของนัจญ์รอนของซาอุดีอาระเบีย โดยเกิดขึ้นใน ค.ศ. 520 หรือ 523 ในรัชสมัยของษูนุวาส กษัตริย์ฮิมยัรองค์สุดท้าย
เรื่องราวในข้อมูลอื่น.
มีเรื่องราวเกี่ยวกับอัศฮาบุลอุคดูดที่ต่างกัน โดยหนึ่งในนั้นปรากฏใน"ฮะดีษ"เกี่ยวกับ"มะลิก" (กษัตริย์) ที่มี "ซาฮิร" (ผู้วิเศษ) ในสมัยก่อนหน้ามุฮัมมัด เมื่อผู้วิเศษเริ่มแก่ชรา เขากล่าวแก่กษัตริย์ให้หาเด็กชายที่ฉลาดเพื่อเรียนรู้ "ซิหร์" (เวทมนตร์) จากเขา อย่างไรก็ตาม ขณะที่เด็กชายกำลังฝึกเวทมนตร์ เขาพบนักบวชขณะเดินทางไปเรียนเวทมนตร์ทุกวัน และท้ายที่สุดกลายเป็นผู้ศรัทธาในพระเจ้า ทำให้เขาสามารถช่วยคนและรักษาผู้ป่วยในวิธีที่แปลกประหลาดได้ เมื่อกษัตริย์ทราบสิ่งนี้ พระองค์สั่งให้เด็กชายละทิ้งความศรัทธานี้เสีย แต่เด็กลายปฏิเสธ ทำให้เขาถูกฆ่าตามพระราชกระแสรับสั่ง พระองค์ก็เผาผู้ที่ติดตาม"ดีน" (ศาสนา) ของเด็กชายในคูหนึ่งหรือหลายคู
อิบน์ อิสฮาก-กิโยมตีความข้อความนี้เป็นการพาดพิงถึงการฆ่าชาวคริสต์แห่งนัจญ์รอนตามพระราชกระแสรับสั่งของพระเจ้าษูนุวาส ข้อมูลคริสเตียนรายงานว่าเหตุการณ์นี้เกิดขึ้นประมาณ ค.ศ. 523 ษูนุวาสหันไปนับถือศาสนายูดาห์และเปลี่ยนชื่อเป็นโยเซฟ พระองค์เสด็จไปที่นัจญ์รอนเพื่อบังคับให้ชาวคริสต์เข้ารีตศาสนายูดาห์ เมื่อพวกเขาปฏิเสธ พระองค์จึงโยนพวกเขาลงในคูหนึ่งหรือหลายคูที่เผาไหม้ทั้งเป็น
มีฮะดีษเกี่ยวกับพระเจ้าทรงเลือก"นบี" (ศาสดา) ในอบิสซีเนีย แต่ผู้คนที่นั่นปฏเสธเขา ท้ายที่สุดทั้งศาสดาและผู้ติดตามถูกเผาในคู
และมีรายงานว่าผู้ติดตามของดาเนียลถูกเผาในคู บางคนกล่าวว่ามีเหตุการณ์แบบนี้เกิดขึ้นหลายครั้งและหลายที่ เช่น เยเมน คอนสแตนติโนเปิล บาบิโลน อิรัก และอัชชาม; และเรื่องราวนี้ไม่ได้เป็นเพียงแค่เหตุการณ์เดียว
ประเทศอิหร่านในเอเชียนเกมส์ 2022

ประเทศอิหร่าน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่ 
อิหร่านได้เข้าร่วมการแข่งขันเอเชียนเกมส์นับตั้งแต่การแข่งขันครั้งแรกในเอเชียนเกมส์ 1951 ที่เดลฮี และประสบความสำเร็จมากที่สุดในเอเชียนเกมส์ 1974 ซึ่งประเทศเป็นเจ้าภาพการแข่งขันในเตหะราน โดยอยู่ในอันดับที่สองด้วยการได้รับ 36 เหรียญทอง 28 เหรียญเงิน และ 17 เหรียญทองแดง 
ในการแข่งขันครั้งล่าสุดที่เอเชียนเกมส์ 2018 ประเทศอิหร่านได้รับเหรียญรางวัลทั้งหมด 62 เหรียญ แบ่งเป็น 20 เหรียญทอง 20 เหรียญเงิน และ 22 เหรียญทองแดง โดยอยู่ในอันดับที่ 6
นักกีฬา.
อิหร่านเข้าร่วมการแข่งขัน โดยมีนักกีฬา 289 คน (ชาย 211 คนและหญิง 78 คน) ใน 35 กีฬา นอกจากนี้ เจ้าหน้าที่ 235 คนจะติดตามนักกีฬาเหล่านี้ในการแข่งขันครั้งนี้ด้วย ต่อไปนี้เป็นรายชื่อกีฬาและจำนวนนักกีฬาที่มีกำหนดเข้าร่วมเอเชียนเกมส์ 2022
ไอแคนซียู

"ไอแคนซียู"  เป็นเพลงที่ประพันธ์และบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 7 กรกฎาคม ค.ศ. 2023 โดยเป็นส่วนหนึ่งของอัลบั้มที่บันทึกใหม่ชุดที่สามของเธอ "สปีกนาว (เทย์เลอร์เวอร์ชัน)" เพลง "ไอแคนซียู" ผลิตโดยสวิฟต์และแจ็ก แอนโตนอฟฟ์ เป็นแนวเพลงอินดีร็อกที่มีเสียงริฟฟ์กีตาร์ บทประพันธ์เพลงมีการชี้นำทางเพศและมีการเสียดสีความเจ้าชู้ โดยบรรยายถึงความดึงดูดใจของสวิฟต์ต่อบุคคลที่เธอพบเจอบ่อย ๆ
นักวิจารณ์เพลงให้คำวิจารณ์ในเชิงบวกกับเพลงและชื่นชมการผลิตด้านจังหวะ เนื้อเพลงที่เย้ายวน และความติดหู; บางคนเลือกให้เป็นเพลงที่สำคัญในบรรดาเพลงตู้นิรภัย (From the Vault) ของอัลบั้ม ในเชิงพาณิชย์ "ไอแคนซียู" ขึ้นสูงสุดที่อันดับสี่ใน"บิลบอร์ด"โกลบอล 200 และติดสิบอันดับสูงสุดชาร์ตซิงเกิลในออสเตรเลีย แคนาดา ไอร์แลนด์ ญี่ปุ่น นิวซีแลนด์ สิงคโปร์ สหราชอาณาจักร และสหรัฐอเมริกา
มิวสิกวิดีโอประกอบเพลงเขียนและกำกับโดยสวิฟต์ เผยแพร่เมื่อวันที่ 7 กรกฎาคม ค.ศ. 2023 โดยฉายครั้งแรกที่คอนเสิร์ตดิเอราส์ทัวร์ของรอบแรกในแคนซัสซิตี รัฐมิสซูรี นำแสดงโดยนักแสดงชาวอเมริกันโจอี คิง, เทย์เลอร์ เลาต์เนอร์ และเพรสลีย์ แคช ร่วมกับสวิฟต์เอง มิกสิกวิดีโอมีเนื้อหาถึงการร่วมมือในการปล้นของคิง, เลาต์เนอร์ และแคช เพื่อปลดปล่อยสวิฟต์ใน"ยุคสปีกนาว" จากห้องนิรภัยที่มีการป้องกันอย่างแน่นหนาในพิพิธภัณฑ์ เป็นคำอุปมาสำหรับการสนับสนุนของแฟน ๆ ของสวิฟต์ในการตอบสนองต่อข้อพิพาทสิทธิ์ในการถือครองเพลงในหกอัลบั้มแรกของเธอ รวมถึง"สปีกนาว"ด้วย โดยพิพิธภัณฑ์แกรมมีที่แอลเอไลฟ์ ได้เป็นเจ้าภาพจัดนิทรรศการป็อปอัพซึ่งประกอบด้วยเครื่องแต่งกายและอุปกรณ์ประกอบฉากจากวิดีโอ เพื่อเป็นเกียรติแก่การแสดงที่สามารถจำหน่ายบัตรหมดเกลี้ยงเป็นประวัติการณ์ของสวิฟต์ในหกรอบการแสดงที่สนามกีฬาโซไฟ ซึ่งเป็นส่วนหนึ่งของคอนเสิร์ตดิเอราส์ทัวร์
ศูนย์กีฬาโอลิมปิกหางโจว

ศูนย์กีฬาโอลิมปิกหางโจว  เป็น ศูนย์กีฬาอเนกประสงค์ใน หางโจว มณฑลเจ้อเจียง ประเทศจีน
ศูนย์กีฬาแห่งนี้สร้างโดย NBBJ ร่วมกับ CCDI สร้างขึ้นบนพื้นที่ 60,000 ตารางเมตร ริมฝั่งแม่น้ำเฉียนถัง ตรงข้ามย่านธุรกิจเฉียนเจียง สร้างเสร็จในปี ค.ศ. 2018 และใช้สำหรับการแข่งขัน ฟุตบอล เป็นส่วนใหญ่ โดยสนามกีฬาหลักจุผู้ชมได้ 80,000 คน
สนามแห่งนี้เป็นสถานที่หลักในการจัดแข่งขันกีฬาเอเชียนเกมส์ 2022 รวมถึงฟุตบอลชายรอบชิงชนะเลิศ และเอเชียนพาราเกมส์ 2022 ในเดือนกันยายน-ตุลาคม ค.ศ. 2023
ประธานาธิบดีแคเมอรูน

ประธานาธิบดีแคเมอรูน  เป็นประมุขแห่งรัฐและหัวหน้ารัฐบาลโดยพฤตินัยของประเทศแคเมอรูน และเป็นผู้บัญชาการทหารสูงสุดของกองทัพแคเมอรูน อำนาจของรัฐถูกใช้โดยประธานาธิบดีร่วมกับรัฐสภา ผู้ดำรงตำแหน่งคนปัจจุบัน คือ ปอล บียา ตั้งแต่วันที่ 6 พฤศจิกายน ค.ศ. 1982
ประวัติ.
ตำแหน่งประธานาธิบดีแคเมอรูนสถาปนาขึ้นในปี 1960 หลังจากได้รับเอกราชจากฝรั่งเศส โดยมี Ahmadou Ahidjo ดำรงตำแหน่งเป็นคนแรก ตั้งแต่วันที่ 5 พฤษภาคม ค.ศ. 1960 ถึงวันที่ 6 พฤศจิกายน ค.ศ. 1982 จากนั้นตำแหน่งตกเป็นของปอล บียา ซึ่งดำรงตำแหน่งต่อเนื่องตั้งแต่วันที่ 6 พฤศจิกายน ค.ศ. 1982 จนถึงปัจจุบัน
การดำรงตำแหน่ง.
การจำกัดวาระการดำรงตำแหน่งของประธานาธิบดีถูกยกเลิกในปี 2008
คามิอิจิ

คามิอิจิ  เป็นเมืองที่ตั้งอยู่ในอำเภอนากานีกาวะ จังหวัดโทยามะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 มีนาคม ค.ศ. 2025 ประมาณ 17,895 คน มีความหนาแน่นของประชากร 75.6 คนต่อตารางกิโลเมตร
ภูมิศาสตร์.
เมืองคามิอิจิตั้งอยู่ในจังหวัดโทยามะทางตอนกลางค่อนไปทางตะวันออก ห่างจากนครโทยามะ เมืองหลวงของจังหวัดโทยามะ ไปทางทิศตะวันออกประมาณ 15 กิโลเมตร พื้นที่ส่วนใหญ่ของเมืองเป็นภูเขา โดยมียอดเขาสึรูงิซึ่งมีความสูง 2,999 เมตรทางทิศตะวันออกเฉียงใต้ของเมือง
ภูมิอากาศ.
เมืองคามิอิจิมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูร้อนที่อากาศร้อนและฤดูหนาวที่อากาศหนาวเย็นและมีหิมะตกหนัก อุณหภูมิเฉลี่ยทั้งปีในคามิอิจิอยู่ที่ 13.8 °C ปริมาณน้ำฝนเฉลี่ยทั้งปีอยู่ที่ 2,243 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.4 °C และต่ำสุดในเดือนมกราคมอยู่ที่ประมาณ 2.4 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของเมืองคามิอิจิลดลงเล็กน้อยในช่วง 40 ปีที่ผ่านมา
ประวัติศาสตร์.
พื้นที่ที่ปัจจุบันเป็นเมืองคามิอิจิเคยเป็นส่วนหนึ่งของแคว้นโบราณที่ชื่อแคว้นเอ็ตจู เทศบาลเมืองคามิอิจิจัดตั้งขึ้นเมื่อวันที่ 1 เมษายน ค.ศ. 1889
การศึกษา.
เมืองคามิอิจิมีโรงเรียนที่สังกัดเทศบาลเมืองคามิอิจิ ได้แก่ โรงเรียนประถม 6 แห่ง และโรงเรียนมัธยมต้น 1 แห่ง และมีโรงเรียนมัธยมปลาย 1 แห่งที่สังกัดคณะกรรมการการศึกษาจังหวัดโทยามะ
ในวัฒนธรรมสมัยนิยม.
ภาพยนตร์อนิเมะเรื่อง "คู่จี๊ดชีวิตอัศจรรย์" ค.ศ. 2012 มีฉากอยู่ในเมืองคามิอิจิเป็นส่วนใหญ่
ณัฐฎ์จารี อนันตศิลป์

ณัฐฎ์จารี อนันตศิลป์ เป็นข้าราชการระดับสูงของไทยที่มีบทบาทสำคัญในระบบราชการ โดยดำรงตำแหน่งเลขาธิการคณะรัฐมนตรี คนที่ 23 และเป็นผู้หญิงคนแรกที่ได้รับตำแหน่งนี้ นับตั้งแต่มีการเปลี่ยนแปลงการปกครองในปี พ.ศ. 2475
ประวัติ.
ณัฐฎ์จารี เป็นบุตรศาสตราจารย์นิพนธ์ ศศิธร อดีตรัฐมนตรีว่าการกระทรวงศึกษาธิการ ด้านครอบครัวสมรสกับนายพชร อนันตศิลป์ ผู้อํานวยการสำนักงานบริหารหนี้สาธารณะ กระทรวงการคลัง และว่าที่ปลัดกระทรวงดิจิทัลเพื่อเศรษฐกิจและสังคม
สำเร็จการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน รุ่นที่ 31 ระดับปริญญาตรี บริหารธุรกิจบัณฑิต (บัญชี) จากจุฬาลงกรณ์มหาวิทยาลัย ระดับปริญญาโท Master of Business Administration, Shenandoah University, สหรัฐอเมริกา
รับราชการ.
ประสบการณ์การทำงาน มาจากสำนักงบประมาณ โดยตําแหน่งสุดท้ายเป็นผู้อํานวยการกองจัดทํางบประมาณด้านเศรษฐกิจ 1 (ผู้อำนวยการระดับสูง) สํานักงบประมาณ ก่อนจะข้ามมาเป็นผู้อำนวยการกองวิเคราะห์เรื่องเสนอคณะรัฐมนตรี (ผู้อำนวยการระดับสูง) ที่ปรึกษาประจำสำนักเลขาธิการคณะรัฐมนตรี (นักวิเคราะห์นโยบายและแผนระดับทรงคุณวุฒิ) สำนักเลขาธิการคณะรัฐมนตรี สำนักนายกรัฐมนตรี 
วันที่ 31 มกราคม พ.ศ. 2560 ครม.มีมติเห็นชอบให้นางณัฐฎ์จารี ที่ปรึกษาประจำสำนักเลขาธิการคณะรัฐมนตรี (นักวิเคราะห์นโยบายและแผนทรงคุณวุฒิ) ดำรงตำแหน่ง รองเลขาธิการคณะรัฐมนตรี สำนักเลขาธิการคณะรัฐมนตรี สำนักนายกรัฐมนตรี
วันที่ 7 ตุลาคม พ.ศ. 2562 ครม.มีมติเห็นชอบรับโอนนางณัฐฎ์จารี รองเลขาธิการคณะรัฐมนตรี (นักบริหารระดับสูง) สำนักเลขาธิการคณะรัฐมนตรี สำนักนายกรัฐมนตรี มาดำรงตำแหน่งผู้ทรงคุณวุฒิพิเศษประจำสำนักนายกรัฐมนตรี (นักบริหารระดับสูง) สำนักงานปลัดสำนักนายกรัฐมนตรี สำนักนายกรัฐมนตรี ตามกรอบอัตรากำลังชั่วคราวเป็นกรณีพิเศษในสำนักงานปลัดสำนักนายกรัฐมนตรี ช่วยงาน พล.อ.ประยุทธ์ จันทร์โอชา บนตึกไทยคู่ฟ้า คอยประสานกับสำนักงานเลขาธิการคณะรัฐมนตรี
วันที่ 7 กันยายน พ.ศ. 2564 ครม.มติเห็นชอบให้ดำรงตำแหน่งเลขาธิการคณะรัฐมนตรี ตั้งแต่วันที่ 1 ตุลาคม 2564 เป็นต้นไป โดยมี นายธีระพงษ์ วงศ์ศิวะวิลาส ที่โยกไปเป็นที่ปรึกษานายกรัฐมนตรีฝ่ายข้าราชการประจำ
รินะ คาวางูจิ

รินะ คาวางูจิ (ญี่ปุ่น: 川口 莉奈, โรมาจิ: Kawaguchi Rina, 24 พฤศจิกายน –) เป็นนักพากย์ชาวญี่ปุ่นจากจังหวัดไซตามะ, สังกัดอยู่อาโอนิโปรดักชัน เธอเป็นที่รู้จักจากบทบาท อิคารุงะ รูกะ ใน "ดิ ไอดอลมาสเตอร์ ไชนีคัลเลอร์ส", Quan ใน "เชื่อมโลกทั้งใบหัวใจสู้ฝัน", คามิโยะ ไอ ใน "คู่หูต่างขั้วกับภารกิจกำจัดผี", และ วาคัตสึกิ นิโกะ ใน "วิทช์วอทช์"
ชีวประวัติ.
รินะ คาวางูจิ เป็นชาวจังหวัดไซตามะ เกิดเมื่อวันที่ 24 พฤศจิกายน ในช่วงต้นอาชีพของเธอ เธอได้ให้เสียงตัวละครใน "Rifle Is Beautiful", "หนูน้อยจอมซ่า มารุโกะจัง", "อสูรน้อยคิทาโร่", "วันพีซ", "ดิจิมอนโกสต์เกม", และ "พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่"
เธอให้เสียงเป็น Reginleif ใน "มหาศึกคนชนเทพ" และ Celty Srowa ใน "มันผิดรึไงถ้าใจอยากจะพบรักในดันเจี้ยน" ในปี พ.ศ. 2566 เธอรับบทเป็น Quan ใน "เชื่อมโลกทั้งใบหัวใจสู้ฝัน" และรับบทเป็น คามิโยะ ไอ ใน "คู่หูต่างขั้วกับภารกิจกำจัดผี" เธอยังร้องเพลงเปิดทั้งสองเพลงของเรื่องแรกเป็นส่วนหนึ่งของยูนิต PathTLive อีกด้วย ในเดือนสิงหาคม พ.ศ. 2567 มีการประกาศว่าเธอจะรับบทเป็น วาคัตสึกิ นิโกะ ตัวเอกหลักของ "วิทช์วอทช์"
ในเดือนกรกฎาคม พ.ศ. 2566 มีประกาศว่าเธอจะพากย์เสียง อิคารุงะ รูกะ หนึ่งในสามสมาชิกของหน่วย Cometik ในเกม "ดิ ไอดอลมาสเตอร์ ไชนีคัลเลอร์ส" ซึ่งเป็นภาคแยกจากแฟรนไชส์ "ดิ ไอดอลมาสเตอร์" หลังจากที่เธอผ่านการออดิชั่นสำหรับยูนิตไชนีคัลเลอร์ส ชื่อ Noctchill แต่ไม่ประสบความสำเร็จ เธอก็ประสบความสำเร็จในการออดิชันเพื่อรับบทเป็นรูกะ; โดยเธอจำได้ว่าเธอออกเสียงแตกต่างจากปกติในตอนออดิชั่นครั้งนี้ และยังสวมรองเท้าส้นตึกเพื่อชดเชยส่วนสูงที่ต่างกันระหว่างเธอและตัวละครที่เธอเล่นอีกด้วย
เธอเป็นแฟนตัวยงของเกม "ดิ ไอดอลมาสเตอร์ ซินเดอเรลลาเกิร์ลส์ สตาร์ไลท์สเตจ" อยู่แล้วในตอนที่เธอเข้าร่วม Shiny Colors และเธอยังคิดว่า อีฟ ซานตาคลอสและ คันซากิ รันโกะ เป็นไอดอลที่เธอชื่นชอบที่สุดในเกมอีกด้วย
เคป็อป เป็นหนึ่งในแนวเพลงที่คาวางูจิชื่นชอบ
อิซุป กานธี

อิซุป กานธี (12 พฤศจิกายน ค.ศ. 1929 – 6 ธันวาคม ค.ศ. 1976) เป็นนักกีฬาขี่ม้าชาวกัมพูชา เขาเข้าแข่งประเภทกระโดดข้ามเครื่องกีดขวางบุคคลในโอลิมปิกฤดูร้อน 1956 ต่อมา เขาได้กลายมาเป็นนักการทูตทำหน้าที่แทนราชรัฏฐาภิบาลรวบรวมชาติกัมพูชาซึ่งเป็นรัฐบาลพลัดถิ่นที่นำโดยพระบาทสมเด็จพระนโรดม สีหนุ ในช่วงคริสต์ทศวรรษ 1970 ไม่นานหลังจากรัฐประหารในประเทศกัมพูชา ค.ศ. 1970 เขาได้ยึดสถานทูตของประเทศในปราก ประเทศเชโกสโลวาเกีย จากตัวแทนของรัฐบาลสาธารณรัฐเขมรของลอน นอล ซึ่งได้สถาปนาการควบคุม"โดยพฤตินัย"เหนือกัมพูชา ต่อมา กานธีได้ทำหน้าที่เป็นเอกอัครราชทูตประจำแอลเบเนียและสวีเดน ครั้นแล้ว เขาถูกเขมรแดงจับกุมและเสียชีวิตในเรือนจำต็วลแซลง
เคโอ คอร์ปอเรชัน

บริษัท เคโอ คอร์ปอเรชัน  เป็นผู้ให้บริการรถไฟเอกชนในกรุงโตเกียว ประเทศญี่ปุ่น และเป็นบริษัทหลักในเครือเคโอ กรุ๊ป (京王グループ, Keiō Gurūpu) ซึ่งดำเนินธุรกิจในหลากหลายด้าน เช่น การขนส่ง การค้าปลีก อสังหาริมทรัพย์ และอุตสาหกรรมอื่น ๆ
เครือข่ายรถไฟของเคโอเชื่อมต่อย่านชานเมืองทางตะวันตกของโตเกียว (โชฟุ, ฟุจู, ฮาจิโอจิ, ฮิโนะ, อินางิ, ทามะ) และนครซางามิฮาระในจังหวัดคานากาวะ เข้ากับใจกลางกรุงโตเกียวที่สถานีชินจูกุ
ชื่อ ‘เคโอ’ (京王) มาจากการนำอักษรหนึ่งตัวจากชื่อสถานที่ที่รถไฟวิ่งผ่านมารวมกัน คือ โตเกียว (東京 – อักษร 京) และ ฮาจิโอจิ (八王子 – อักษร 王)
เส้นทาง.
เครือข่ายเส้นทางของเคโอ 37.9 กิโลเมตร 32 สถานี
ประวัติ.
เดิมคือบริษัท นิปปงอิเล็กทริกรถไฟ (日本電気鉄道) ซึ่งก่อตั้งขึ้นในปี ค.ศ. 1905 ต่อมาในปี 1906 บริษัทได้ถูกปรับโครงสร้างใหม่และเปลี่ยนชื่อเป็น มูซาชิอิเล็กทริกรถไฟ (武蔵電気鉄道) และในปี 1910 ก็เปลี่ยนชื่ออีกครั้งเป็น เคโออิเล็กทริกทรามเวย์ (京王電気軌道)
บริษัทเริ่มให้บริการเส้นทางรถไฟระหว่างเมืองช่วงแรกระหว่างสถานีซาซาซูกะและโชฟุ ในปี 1913 และภายในปี 1923 เคโอก็ได้สร้างเส้นทางเสร็จสมบูรณ์ในเส้นทางหลัก (ซึ่งปัจจุบันคือสายเคโอ) ที่เชื่อมระหว่างสถานีชินจูกุและฮาจิโอจิ
ในตอนแรก เส้นทางระหว่างช่วงฟุชูถึงฮาจิโอจินั้นถูกกำหนดขนาดราง 1,067 มิลลิเมตร โดยบริษัทรถไฟไฟฟ้าเกียวคุนัน (Gyokunan Electric Railway – 玉南電気鉄道) แต่ภายหลังได้มีการเปลี่ยนขนาดรางให้สอดคล้องกับส่วนอื่น ๆ ของสาย ที่มีขนาด 1,372 มิลลิเมตร
สำหรับสายอิโนกาชิระ เริ่มให้บริการในปี 1933 โดยเป็นของบริษัทอิสระที่แยกออกมาต่างหากชื่อว่า เทอิโตะอิเล็กทริกรถไฟ (帝都電鉄) บริษัทนี้ยังเคยวางแผนจะสร้างเส้นทางเชื่อมระหว่างโออิมาจิ กับซูซากิ (ซึ่งปัจจุบันอยู่ในเขตโคโตของโตเกียว) แต่แผนการดังกล่าวไม่เคยเกิดขึ้นจริง
ต่อมาในปี 1940 บริษัทเทอิโตะได้ควบรวมเข้ากับบริษัทโอดะกีว และในปี 1942 รัฐบาลญี่ปุ่นได้มีคำสั่งให้ควบรวมกิจการเหล่านี้เข้ากับบริษัท โตเกียวคิวโก เด็นเท็ตสึ (東京急行電鉄) ซึ่งปัจจุบันคือบริษัทโตกีว คอร์ปอเรชัน
ในปี 1947 ผู้ถือหุ้นของบริษัทโตกีวได้ลงมติให้แยกสายเคโอและสายอิโนกาชิระออกมาตั้งเป็นบริษัทใหม่ในชื่อว่า Keiō Teito Electric Railway (京王帝都電鉄)
ต่อมาในปี 1998 คำว่า "Teito" ถูกตัดออก และเปลี่ยนชื่อบริษัทเป็น Keio Electric Railway (京王電鉄, Keiō Dentetsu) อย่างเป็นทางการ แม้ในปัจจุบันจะยังคงสามารถพบเห็นป้ายหรือสัญลักษณ์ที่มีตัวอักษรย่อ “KTR” ได้เป็นครั้งคราวก็ตาม ต่อมาในวันที่ 29 มิถุนายน ปี 2005 ชื่อภาษาอังกฤษของบริษัทได้เปลี่ยนเป็นเคโอ คอร์ปอเรชัน อย่างปัจจุบัน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ประธานาธิบดีชาด

ประธานาธิบดีชาด  เป็นประมุขแห่งรัฐของประเทศชาด ผู้ดำรงตำแหน่งคนปัจจุบัน คือ มาอามัต เดบี ตั้งแต่วันที่ 20 เมษายน ค.ศ. 2021
หลังจากมาอามัต เดบีทำการรัฐประหารภายหลังการเสียชีวิตของอีดริส เดบี บิดาของเขา เขาขึ้นดำรงตำแหน่งเป็นประธาน Transitional Military Council ซึ่งเป็นรัฐบาลทหาร ตั้งแต่วันที่ 20 เมษายน ค.ศ. 2021 จนถึงวันที่ 10 ตุลาคม ค.ศ. 2022 เมื่อเขาได้สาบานตนรับตำแหน่งเป็นรักษาการประธานาธิบดีหลังจากจัดการเสวนาแห่งชาติ วันที่ 6 พฤษภาคม ค.ศ. 2024 เดบีได้รับชัยชนะในการเลือกตั้งประธานาธิบดี และได้รับการประกาศให้เป็นประธานาธิบดีอย่างเป็นทางการในวันที่ 23 พฤษภาคม ค.ศ. 2024
ประวัติ.
ตำแหน่งประธานาธิบดีชาดถูกจัดตั้งขึ้นโดยพฤตินัยหลังจากประเทศได้รับเอกราชจากฝรั่งเศสเมื่อวันที่ 11 สิงหาคม ค.ศ. 1960 โดยประธานาธิบดีคนแรกคือ François Tombalbaye ซึ่งดำรงตำแหน่งตั้งแต่ปี 1960 จนถึงปี 1975 และมีการจัดตั้งอย่างเป็นทางการในวันที่ 23 เมษายน ค.ศ. 1962 การจัดตั้งตำแหน่งนี้มีวัตถุประสงค์เพื่อเป็นผู้นำฝ่ายบริหารสูงสุดของประเทศ และมีบทบาทสำคัญในด้านนโยบายภายในและต่างประเทศของชาด
อำนาจหน้าที่.
ประธานาธิบดีชาดเป็นประมุขแห่งรัฐและผู้นำสูงสุดของฝ่ายบริหาร ทำหน้าที่รับรองเอกภาพของชาติและความต่อเนื่องของรัฐ เป็นตัวแทนของประเทศในความสัมพันธ์ระหว่างประเทศ และเป็นผู้บัญชาการทหารสูงสุดของกองทัพ ในด้านการบริหาร ประธานาธิบดีมีอำนาจแต่งตั้งนายกรัฐมนตรีและสมาชิกของคณะรัฐมนตรี รวมถึงเจ้าหน้าที่ระดับสูงของรัฐ และเป็นผู้กำหนดนโยบายทั่วไปของรัฐบาล ในด้านนิติบัญญัติ ประธานาธิบดีมีอำนาจเสนอร่างกฎหมายต่อรัฐสภา สามารถยับยั้งหรือเลื่อนการประกาศใช้กฎหมายได้ภายใต้เงื่อนไขตามรัฐธรรมนูญ และในบางกรณีสามารถยุบสภาได้ ในด้านตุลาการ ประธานาธิบดีมีอำนาจในการแต่งตั้งผู้พิพากษาระดับสูง รวมถึงประธานศาลรัฐธรรมนูญและศาลสูงสุด และมีอำนาจในการให้อภัยโทษและนิรโทษกรรม ในด้านการต่างประเทศ ประธานาธิบดีมีอำนาจในการแต่งตั้งและเรียกคืนเอกอัครราชทูต การให้สัตยาบันในสนธิสัญญา และการเป็นผู้แทนประเทศในความสัมพันธ์กับรัฐอื่น ๆ ในกรณีที่ประเทศเผชิญภัยคุกคามอย่างร้ายแรง ประธานาธิบดีสามารถประกาศภาวะฉุกเฉินหรือภาวะสงครามได้ตามเงื่อนไขที่บัญญัติไว้ในรัฐธรรมนูญ
การดำรงตำแหน่ง.
ในปี 2018 รัฐธรรมนูญฉบับใหม่ได้กลับมาใช้ข้อจำกัดวาระการดำรงตำแหน่งประธานาธิบดีไม่เกิน 2 สมัยอีกครั้งและเปลี่ยนระยะเวลาของแต่ละวาระจาก 5 ปีเป็น 6 ปี อย่างไรก็ตาม ในปี 2023 ได้มีการลงประชามติเกี่ยวกับรัฐธรรมนูญ ซึ่งได้เปลี่ยนระยะเวลาของแต่ละวาระจาก 6 ปีกลับมาเป็น 5 ปี และลดอายุขั้นต่ำในการดำรงตำแหน่งประธานาธิบดีจาก 40 ปี เหลือ 35 ปี
เชิงอรรถ.
<templatestyles src="Reflist/styles.css" />
อารุมะจัง วะ คาโซกุ นิ นาริไต

อารุมะจัง วะ คาโซกุ นิ นาริไต (Aruma-chan wa Kazoku ni Naritai) เป็นซีรีส์มังงะญี่ปุ่นที่เขียนและวาดภาพโดย Nanateru เรื่องนี้ได้รับการตีพิมพ์ทางออนไลน์ผ่านเว็บไซต์ Comic Newtype ของคาโดกาวะโชเต็ง ตั้งแต่เดือนกรกฎาคม พ.ศ. 2564 ถึงเดือนกุมภาพันธ์ พ.ศ. 2567 และรวบรวมเป็นเล่มทังโกบงจำนวน 3 เล่ม มังงะภาคต่อที่วาดโดย Nanateru มีชื่อว่า อารุมะจัง วะ คาโซกุ นิ นาริไต Z ได้เริ่มเผยแพร่บนเว็บไซต์เดียวกันในเดือนกรกฎาคม พ.ศ. 2567 ซีรีส์อนิเมะโทรทัศน์ที่ผลิตโดย Studio Flad มีกำหนดออกอากาศในปี พ.ศ. 2568
ให้เสียงโดย: 
ให้เสียงโดย: 
ให้เสียงโดย: 
สื่อ.
มังงะ.
เขียนและวาดภาพโดย Nanateru "อารุมะจัง วะ คาโซกุ นิ นาริไต" ได้รับการตีพิมพ์บนเว็บไซต์ Comic Newtype ของคาโดกาวะโชเต็ง ตั้งแต่วันที่ 9 กรกฎาคม พ.ศ. 2564 ถึงวันที่ 2 กุมภาพันธ์ พ.ศ. 2567 ตอนต่าง ๆ ได้รับการรวบรวมเป็นเล่มทังโกบง จำนวน 3 เล่ม โดยวางจำหน่ายตั้งแต่วันที่ 10 มีนาคม พ.ศ. 2565 ถึงวันที่ 26 มีนาคม พ.ศ. 2567 
มังงะภาคต่อที่วาดโดย Nanateru ชื่อ "อารุมะจัง วะ คาโซกุ นิ นาริไต Z" ได้เริ่มเผยแพร่บนเว็บไซต์เดียวกันเมื่อวันที่ 19 กรกฎาคม พ.ศ. 2567
จำนวนเล่ม.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 10 มีนาคม พ.ศ. 2565</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 10 มีนาคม พ.ศ. 2566</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 26 มีนาคม พ.ศ. 2567</td><td></td></tr>
</table>
"อารุมะจัง วะ คาโซกุ นิ นาริไต Z".
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 25 เมษายน พ.ศ. 2568</td><td></td></tr>
</table>
อนิเมะ.
มีการประกาศสร้างซีรีส์อนิเมะทางโทรทัศน์เมื่อวันที่ 17 มกราคม พ.ศ. 2568 โดยซีรีส์ดังกล่าวผลิตโดย Studio Flad และกำกับโดย Yasuhiro Minami เขียนบทโดย Yukie Sugawara และออกแบบตัวละคร Mika Yamamoto โดยมีกำหนดออกอากาศในปี พ.ศ. 2568
อื่น ๆ.
เนื่องในโอกาสเปิดตัวเล่มแรก ได้มีการอัปโหลดวิดีโอโปรโมตบนช่องยูทูบ ของ Kadokawa Anime เมื่อวันที่ 10 มีนาคม พ.ศ. 2565 วิดีโอดังกล่าวนำเสนอการพากย์เสียงของ มานากะ อิวามิ ในฐานะตัวละครหลัก
ผลตอบรับ.
มังงะเรื่องนี้ได้รับการเสนอชื่อเข้าชิงรางวัล Next Manga Awards ครั้งที่ 7 ในปี พ.ศ. 2564 ในประเภทเว็บ
เจ้าหญิงมัคซีมีลีอานา โยเซฟาแห่งบาวาเรีย

เจ้าหญิงมัคซีมีลีอานา โยเซฟาแห่งบาวาเรีย (พระนามเต็ม: มัคซีมีลีอานา โยเซฟา คาโรลีน; 21 กรกฎาคม พ.ศ. 2353 – 4 กุมภาพันธ์ พ.ศ. 2364) ทรงเป็นเจ้าฟ้าหญิงแห่งบาวาเรีย และทรงเป็นพระมาตุจฉา (น้าหญิงพระองค์เล็ก) ในจักรพรรดิฟรันทซ์ โยเซ็ฟที่ 1 แห่งออสเตรีย , จักรพรรดิมัคซีมีลีอานที่ 1 แห่งเม็กซิโก และ พระเจ้าเกออร์คแห่งซัคเซิน
พระประวัติ.
พระองค์ประสูติ เมื่อปี พ.ศ. 2353 เป็นพระราชธิดาพระองค์สุดท้องใน พระเจ้ามัคซีมีลีอานที่ 1 โยเซ็ฟ แห่งบาวาเรีย กับพระนางคาโรลีเนอแห่งบาเดิน พระองค์สิ้นพระชนม์เมื่อวันที่ 4 กุมภาพันธ์ พ.ศ. 2364 จากพระอาการไข้รากสาดน้อย สิริพระชันษา 10 ปี การสิ้ยพระชนม์ของพระองค์ ยังความเสียพระราขหฤทัยอย่างมากแก่พระราชมารดา
แลคตาซอย

แลคตาซอย  เป็นตราสินค้านมถั่วเหลืองของไทย ก่อตั้งเมื่อปี พ.ศ. 2493 สำนักงานใหญ่ตั้งอยู่ที่ถนนสุขุมวิท กรุงเทพมหานคร ประเทศไทย
ประวัติศาสตร์.
แลคตาซอยมีรากฐานจากเมื่อวันที่ 15 พฤษภาคม พ.ศ. 2493 วิริยะ จิรพัฒนกุล ได้ก่อตั้ง ห้างหุ้นส่วนจำกัด เกี่ยงฮั้ว ขึ้น เพื่อผลิตน้ำอัดลมรสส้มและกลิ่นสละ ตรา "แฮปปี้" และ "ดับเบิ้ลแฮปปี้" ในช่วงสงครามโลกครั้งที่สอง โดยเครื่องดื่มเหล่านี้จำหน่ายให้แก่ทหารญี่ปุ่น และวางจำหน่ายที่ตลาดเยาวราช ถนนเยาวราช เป็นหลัก
จากนั้น หจก.เกี่ยงฮั้ว ได้รับสิทธิ์ในการผลิตน้ำอัดลมต่างประเทศ ตรา "คิกคาปู้" จากประเทศแคนาดา, ตรา "คิงคิส" และตรา "คอสโค" จากสหรัฐอเมริกา จนเป็นที่รู้จักมากขึ้น โดยได้จดทะเบียนจัดตั้ง บริษัท คิกคาปู้ (ประเทศไทย) จำกัด ขึ้นเมื่อวันที่ 21 มิถุนายน พ.ศ. 2514 เพื่อผลิตน้ำอัดลมข้างต้นทั้งหมด
ต่อมาในปี พ.ศ. 2524 บจก.คิกคาปู้ (ประเทศไทย) ได้เปิดตัวสินค้านมถั่วเหลืองเป็นครั้งแรกอย่างเป็นทางการ โดยใช้ชื่อตราสินค้าว่า แลคตาซอย โดยใช้เทคโนโลยีการฆ่าเชื้อด้วยอุณหภูมิสูงพิเศษ หรือ ยูเอชที และเป็นผู้ผลิตรายแรกในประเทศไทยที่ใช้เทคโนโลยีบรรจุผลิตภัณฑ์ในกล่องกระดาษ โดยได้รับความนิยมในหลากหลายประเทศนอกเหนือจากประเทศไทย เช่น ประเทศพม่า ประเทศลาว ประเทศกัมพูชา จีนแผ่นดินใหญ่ ฮ่องกง และประเทศอื่น ๆ
ในปี พ.ศ. 2534 โรงงานผลิตแลคตาซอยได้ย้ายมาตั้งอยู่ที่จังหวัดปราจีนบุรี ต่อมาเมื่อวันที่ 18 มิถุนายน พ.ศ. 2536 บจก.คิกคาปู้ (ประเทศไทย) ได้เปลี่ยนชื่อเป็น บริษัท แลคตาซอย จำกัด และยุติการผลิตน้ำอัดลมในปี พ.ศ. 2539 เพื่อเปลี่ยนมาผลิตนมถั่วเหลืองเต็มรูปแบบ
ไทเลอร์ เฟรดริกสัน

ไทเลอร์ เอ็ดวิน โซลิบัคเก เฟรดริกสัน (เกิด 23 กุมภาพันธ์ ค.ศ. 2005) เป็นนักฟุตบอลอาชีพชาวอังกฤษที่เล่นให้กับแมนเชสเตอร์ยูไนเต็ดในพรีเมียร์ลีกในตำแหน่งเซ็นเตอร์แบ็ก
อาชีพ.
เขาเติบโตในย่านเซาท์แมนเชสเตอร์ เขาเล่นในตำแหน่งเซ็นเตอร์แบ็กและมีบทบาทสำคัญในทีมแมนเชสเตอร์ยูไนเต็ดที่คว้าแชมป์เอฟเอยูธคัพ ในปี ค.ศ. 2022 ถึงแม้ว่าเขาจะพลาดการลงเล่นในรอบชิงชนะเลิศเนื่องจากอาการบาดเจ็บและถูกแทนที่โดยหลุยส์ แจ็คสัน เขาเซ็นสัญญาอาชีพฉบับแรกกับสโมสรในเดือนพฤษภาคม ค.ศ. 2022 เขาได้รับการผลักดันให้ขึ้นไปเล่นกับทีมแมนเชสเตอร์ยูไนเต็ด รุ่นอายุไม่เกิน 21 ปี ในฤดูกาลถัดมา และยังได้ฝึกซ้อมกับทีมชุดใหญ่เป็นบางครั้งด้วย เอริก เติน ฮัค ผู้จัดการทีมในขณะนั้น ได้ใส่ชื่อเขาบนม้านั่งสำรองในเกมที่ยูไนเต็ดพบกับเรอัลโซซิเอดัด ในศึกยูฟ่ายูโรปาลีกในเดือนกันยายน ค.ศ. 2022 อย่างไรก็ตาม เขาพลาดการลงสนามหลายเดือนเนื่องจากอาการบาดเจ็บไม่นานหลังจากนั้น และไม่ได้กลับมาลงสนามจนถึงเดือนเมษายน ค.ศ. 2024
เขาถูกดึงขึ้นมาฝึกซ้อมกับทีมชุดใหญ่อีกครั้งในเดือนมกราคม ค.ศ. 2025 เขาเดินทางร่วมกับทีมชุดใหญ่ของแมนเชสเตอร์ยูไนเต็ดสำหรับเกมพรีเมียร์ลีกที่พบกับทอตนัมฮอตสเปอร์เมื่อวันที่ 16 กุมภาพันธ์ ค.ศ. 2025 และมีชื่อเป็นตัวสำรองในวันแข่งขัน 
เมื่อวันที่ 20 เมษายน ค.ศ. 2025 เฟรดริกสันลงเล่นเป็นตัวจริงในพรีเมียร์ลีกนัดแรกให้กับแมนเชสเตอร์ยูไนเต็ดพบกับวุลเวอร์แฮมป์ตันวอนเดอเรอส์โดยเล่นในตำแหน่งเซ็นเตอร์แบ็กฝั่งซ้ายในเกมที่พ่ายคาบ้าน 1–0 ที่โอลด์แทรฟฟอร์ดภายใต้การคุมทีมของรูแบน อามูริง โดยแฮร์รี อามอส เพื่อนร่วมทีมที่มาจากอะคาเดมี ก็ได้ลงเล่นเป็นตัวจริงในบ้านเป็นนัดแรกในเกมนี้เช่นกัน หลังเกม อามูริงกล่าวชื่นชมฟอร์มการเล่นของทั้งคู่โดยกล่าวว่าพวกเขา "สมควรได้รับสิ่งที่ดีกว่า" แทนที่จะต้องมาแพ้ในวันนั้น
ข้าวเหนียวมูน

ข้าวเหนียวมูน คือส่วนประกอบของขนมไทยหลายชนิด โดยกินได้ดีกับผลไม้หรือแม้แต่ของคาวอย่าง ข้าวเหนียวสังขยา ข้าวเหนียวมะม่วง ข้าวเหนียวหน้ากุ้ง ข้าวเหนียวหน้าปลาแห้ง ข้าวเหนียวทุเรียน ข้าวเหนียวขนุน ข้าวต้มมัด ข้าวเหนียวปิ้ง ข้าวเหนียวถั่วดำ หรือนำมาไว้ราดหน้าไอศกรีม ฯลฯ ส่วนประกอบของข้าวเหนียวมูนในปัจจุบันมักทำมาจาก ข้าวเหนียวเขี้ยวงู น้ำกะทิ น้ำตาลทราย และเกลือ เหตุที่มักเลือกใช้ข้าวเหนียวเขี้ยวงู เนื่องจากมีเม็ดเล็กเรียวยาว เวลาเอามานึ่งจนสุกจะเกาะตัวเหนียว ไม่เละ มีความนุ่มนาน
ข้าวเหนียวมูนถือเป็นอาหารมงคล ที่ใช้ในงานเทศกาล ประเพณีและพิธีกรรมต่าง ๆ เช่น งานมงคลสมรส การทำบุญขึ้นบ้านใหม่ การทำบุญสลากภัต 
ข้าวเหนียวมูนไม่ปรากฏว่ามีในสมัยใด แต่สันนิษฐานว่าน่าจะมีการมูนข้าวเหนียวเพื่อกินกับสังขยาในสมัยสมเด็จพระนารายณ์มหาราชที่รับนำขนมไข่มาจากตอร์ตาเดอนาตา (Torta de nata) ข้าวเหนียวมูนปรากฏอยู่ใน "กาพย์เห่เรือชมเครื่องคาวหวาน" ซึ่งเป็นพระราชนิพนธ์ในพระบาทสมเด็จพระพุทธเลิศหล้านภาลัย ความว่า "ข้าวเหนียวใส่สีโศกแสดง เป็นนัยไม่เคลือบแคลง แจ้งว่าเจ้าเศร้าโศกเหลือ" โดยคำว่าสีโศกคือ สีเขียวเข้มจากใบเตยคั้น
ราชวงศ์อัสคาเนีย

ราชวงศ์นี้ตั้งชื่อตามปราสาทอัสคาเนีย  ปราสาทนี้ตั้งอยู่ใกล้และตามชื่อตามเมืองกับเมืองอัชเชอร์สเลเบิน ปราสาทแห่งนี้เคยเป็นที่มั่นของเคานต์แห่งอัสคาเนียซึ่งต่อมาถูกควบรวมเข้าไปในบรรดาศักด์ของเจ้าชายแห่งอันฮัลท์
ประวัติศาสตร์.
สมาชิกคนแรกของราชวงศ์ที่มีหลักฐานปรากฏ คือ เอซิโก เคานต์แห่งบัลเลินชเตดต์ ซึ่งปรากฏชื่อในเอกสารเมื่อ ค.ศ. 1036 นักพงศาวลีวิทยาสันนิษฐานว่าเอซิโกอาจเป็นหลานของโอโดที่ 1 มาร์คกราฟแห่งซัคเซินตะวันออก (ครองราชย์ ค.ศ. 965–993) ทางฝั่งมารดา หลังจากสมัยของโอโด ราชวงศ์อัสคาเนียได้รับมรดกจำนวนมากในแคว้นชายแดนตะวันออกของซัคเซินตะวันออก
หลานชายของเอซิโก คือ อ็อทโท เคานต์แห่งบัลเลินชเตดท์ ถึงแก่กรรมใน ค.ศ. 1123 โดยเขาได้แต่งงานกับไอลีคาแห่งซัคเซินพระธิดาในมัคนุส ดยุกแห่งซัคเซินทำให้ราชวงศ์อัสคาเนียได้เป็นทายาทในมรดกครึ่งหนึ่งของราชวงศ์บิลลุงซึ่งเคยมีตำแหน่งเป็นดยุกแห่งซัคเซิน
อัลแบร์ทหมีพระโอรสในอ็อตโต พระองค์ทรงใช้มรดกจากพระมารดาขอพระองค์เป็นฐานในการขึ้นเป็นดยุกแห่งซัคเซินที่มาจากราชวงศ์อัสคาเนียพระองค์แรกใน ค.ศ. 1139 แม้ต่อมาจะเสียตำแหน่งให้กับราชวงศ์คู่แข่งคือ ราชวงศ์เวล์ฟ
ใน ค.ศ. 1157 อัลแบร์ทได้รับแคว้นชายแดนบรันเดินบวร์คจากพรึบิสลาฟ ("Pribislav") หัวหน้าชนเผ่าเวนด์คนสุดท้าย ซึ่งเป็นพ่ออุปถัมภ์พระโอรสในอัลแบร์ท พระองค์จึงกลายเป็นมาร์คกราฟคนแรกจากราชวงศ์อัสคาเนีย และได้ริเริ่มการเผยแผ่ศาสนาคริสต์และวัฒนธรรมเยอรมันในพื้นที่ชายแดนนี้ ซึ่งเรียกว่า "อาณาจักรชายแดน" (แคว้นชายแดนบรันเดินบวร์ค) คือ เขตชายแดนระหว่างเยอรมันกับสลาฟ
ใน ค.ศ. 1237 และ 1244 เมืองสองเมืองคือเคิลน์และเบอร์ลินถูกก่อตั้งในยุคของอ็อทโทที่ 3 มาร์คกราฟแห่งบรันเดินบวร์คและโยฮันที่ 1 มาร์คกราฟแห่งบรันเดินบวร์ค พระราชนัดดาในอัลแบร์ทหมี ต่อมาใน ค.ศ. 1710 เมืองทั้งสองได้รวมเป็นเมืองเดียวกันคือ “เบอร์ลิน” ซึ่งเครื่องหมายของราชวงศ์อัสคาเนียอย่างนกอินทรีแดงได้กลายเป็นสัญลักษณ์ของบรันเดินบวร์คและหมีได้กลายมาเป็นตราประจำเมืองเบอร์ลิน เมื่อ ค.ศ. 1320 สายราชวงศ์ในบรันเดินบวร์คสิ้นสุดลง
ภายหลังจักรพรรดิฟรีดริช บาร์บาร็อสซาทรงปลดไฮน์ริชสิงห์ ดยุกแห่งซัคเซินจากราชวงศ์เวลฟ์ในป ค.ศ. 1180 ราชวงศ์อัสคาเนียก็ได้กลับมาครองซัคเซิน ซึ่งถูกจักรพรรดิลดดินแดนลงเหลือเพียงครึ่งตะวันออก อย่างไรก็ตาม แม้แต่ในซัคเซินตะวันออกเอง ราชวงศ์อัสคาเนียก็สามารถควบคุมได้เพียงในพื้นที่จำกัดเท่านั้นโดยส่วนใหญ่อยู่ใกล้แม่น้ำเอ็ลเบอ
เมื่อ ค.ศ. 1212 เคาน์ตีอันฮัลท์แยกตัวออกจากดัชชีซัคเซินและราว ค.ศ. 1296 ดัชชีซัคเซินที่เหลือแยกเป็นสองรัฐย่อยคือซัคเซิน-เลาเอินบวร์คและซัคเซิน-วิทเทินแบร์ค ซึ่งราชวงศ์อัสคาเนียทั้งสองสายก็สิ้นสุดลงใน ค.ศ. 1689 และ 1422 ตามลำดับ แต่ในอันฮัลท์และรัฐย่อยอื่น ๆ ราชวงศืนี้ยังคงปกครองต่อไปจนกระทั่งการล้มล้างระบอบกษัตริย์ใน ค.ศ. 1918
พระนางเยกาเจรีนามหาราชินี จักรพรรดินีแห่งรัสเซีย ครองราชย์ ค.ศ. 1762–1796 ทรงเป็นสมาชิกราชวงศ์อัสคาเนียเช่นกันโดยพระนางเป็นพระราชธิดาของคริสทีเออ เอากุสท์ เจ้าชายแห่งอันฮัลท์-แซบสท์
ขนมสอดไส้

ขนมสอดไส้ หรือ ขนมใส่ไส้ เป็นขนมไทยโบราณชนิดหนึ่ง ที่ชื่อนี้เพราะได้ห่อใส่ไส้ด้วยใบตองแล้วมีเตี่ยวคาด (เตี่ยวก็คือทางมะพร้าว) ห่อเป็นทรงสูง ไส้มีรสชาติเค็มมันด้วยหน้ากะทิ สำหรับตัวแป้งที่หุ้มใช้ทั้งแป้งข้าวเหนียวขาวและแป้งข้าวเหนียวดำ และยังมีอีกชื่อว่า ขนมสามไฟ คือการทำให้สุก 3 ครั้ง ไฟที่ 1 เป็นการกวนไส้ ไฟที่ 2 คือการนำกะทิมากวน และไฟที่ 3 คือการนำทั้งสองมาห่อใส่ในใบตอง แล้วจึงนำไปนึ่ง 
ขนมสอดไส้มักนิยมใช้เป็นขนมในพิธีขันหมากในสมัยโบราณ โดยเฉพาะพิธีงานหมั้นที่มีการแห่ขันหมากเพื่อไปสู่ขอเจ้าสาว จะจัดอยู่ในขันหมากโท ร่วมกับขนมอื่น ๆ อีก 8 ชนิด ซึ่งถือเป็นการแสดงถึงความอุดมสมบูรณ์และเป็นสิริมงคลแก่คู่บ่าวสาว และเนื่องจากขนมต้องทำเป็นคู่ จึงมีความหมายถึงชีวิตคู่ที่คนสองคนต้องอยู่เคียงข้างกัน
แฮร์รี อามาส

แฮร์รี จอห์น ฮามาส (เกิด 16 มีนาคม ค.ศ. 2007) เป็นนักฟุตบอลอาชีพชาวอังกฤษที่เล่นในตำแหน่งแบ็กซ้ายให้กับแมนเชสเตอร์ยูไนเต็ด เขาเป็นนักฟุตบอลเยาวชนทีมชาติอังกฤษ
ระดับสโมสร.
เขาเข้าร่วมทีมวอตฟอร์ดตั้งแต่อายุเก้าขวบ อามาสมีชื่อในทีมชุดใหญ่ครั้งแรกในเดือนมกราคม ค.ศ. 2023 ขณะอายุได้ 15 ปี โดยมีชื่อบนม้านั่งสำรองในเกมเอฟเอคัพรอบสาม ที่พบกับเรดิง ซึ่งเป็นทีมร่วมลีกแชมเปียนชิป
ในเดือนมีนาคม ค.ศ. 2023 หนังสือพิมพ์อีฟนิ่งสแตนดาร์ดของอังกฤษ รายงานว่าแมนเชสเตอร์ยูไนเต็ดใกล้จะบรรลุข้อตกลงกับอามาสแล้ว โดยแซงหน้าคู่แข่งอย่างเชลซีในการเซ็นสัญญากับผู้เล่นรายนี้ วอตฟอร์ดเสนอสัญญาใหม่ให้กับอามาสในเดือนถัดมา แต่ในเดือนมิถุนายนของปีเดียวกัน มีรายงานว่าเขาได้ตกลงสัญญาสี่ปีกับแมนเชสเตอร์ยูไนเต็ด โดยสโมสรต้องตกลงค่าชดเชยสำหรับการย้ายทีมครั้งนี้ การย้ายครั้งนี้ได้รับการยืนยันจากแมนเชสเตอร์ยูไนเต็ดในเดือนสิงหาคม ค.ศ. 2023
อามาสถูกเรียกตัวขึ้นไปฝึกซ้อมกับทีมชุดใหญ่ของแมนเชสเตอร์ยูไนเต็ดเป็นครั้งแรกในเดือนกุมภาพันธ์ ค.ศ. 2024 ในวันที่ 7 เมษายนปีนั้น เขามีชื่อในม้านั่งสำรองให้กับแมนฯ ยูไนเต็ดเป็นครั้งแรกในเกมที่พบกับลิเวอร์พูล แม้จะไม่ได้ลงสนามก็ตาม
ในวันที่ 16 มีนาคม ค.ศ. 2025 ซึ่งเป็นวันเกิดอายุครบ 18 ปีของเขา เขามีชื่อร่วมทีมชุดใหญ่ที่พบกับเลสเตอร์ซิตีในพรีเมียร์ลีกที่คิงเพาเวอร์สเตเดียม และถูกส่งตัวลงสนามในนาทีที่ 69 เป็นการประเดิมสนามให้กับทีมชุดใหญ่ของแมนเชสเตอร์ยูไนเต็ด
เมื่อวันที่ 13 เมษายน ค.ศ. 2025 อามาสได้ลงเล่นเป็นตัวจริงนัดแรกให้กับแมนเชสเตอร์ยูไนเต็ดในเกมที่พบกับนิวคาสเซิลยูไนเต็ดในพรีเมียร์ลีก
เมย์เฮม (อัลบั้ม)

เมย์เฮม  เป็นสตูดิโออัลบั้มของนักร้องและนักแต่งเพลงชาวอเมริกัน เลดีกากา วางจำหน่ายเมื่อวันที่ 7 มีนาคม ค.ศ. 2025 ผ่านสตรีมไลน์และอินเตอร์สโคปเรเคิดส์ ในระหว่างการสร้างอัลบั้ม กากาได้ร่วมงานกับผู้ผลิตหลายคน เช่น แอนดรูว์ วัตต์, เซอร์คัต และเกซาฟเฟิลสไตน์ ส่งผลให้อัลบั้มนี้มี "แนวเพลงที่สับสนวุ่นวาย" ส่วนใหญ่เป็นแนวซินท์ป็อป มีอิทธิพลจากอินดัสเทรียลแดนซ์ และองค์ประกอบของอิเล็กโทร ดิสโก ฟังก์ อินดัสเทรียลป็อป ร็อก และป็อปร็อก โดยเนื้อหาของอัลบั้มเกี่ยวกับความรัก ความโกลาหล ชื่อเสียง ตัวตน และความปรารถนา มีการใช้คำอุปมาอุปไมยของการเปลี่ยนรูป ความเป็นคู่ตรงข้าม และความมากเกินไป อัลบั้มนี้บันทึกที่สตูดิโอของริก รูบิน ที่แชงกรีลา ในแมลิบู รัฐแคลิฟอร์เนีย
"เมย์เฮม"ออกซิงเกิล 2 เพลงก่อนวางจำหน่าย โดยซิงเกิลนำอย่าง "Disease" ออกจำหน่ายเมื่อวันที่ 25 ตุลาคม ค.ศ. 2024 และ "Abracadabra" ตามมาเป็นซิงเกิลที่สองเมื่อวันที่ 3 กุมภาพันธ์ ค.ศ. 2025 โดยขึ้นถึงอันดับที่ 5 บน"บิลบอร์ด"โกลบอล 200 และอันดับที่ 13 บน"บิลบอร์ด"ฮอต 100 ของสหรัฐ นอกจากนี้ ยังรวมถึงซิงเกิล "Die with a Smile" ที่ได้รับรางวัลแกรมมี ซึ่งเป็นซิงเกิลที่ร้องคู่กับบรูโน มาส์ โดยอัลบั้ม"เมย์เฮม"สามารถขึ้นสู่อันดับหนึ่งของชาร์ตอัลบั้มในกว่า 20 ประเทศ และติด 10 อันดับสูงสุดในเดนมาร์ก ฝรั่งเศส ไอซ์แลนด์ ลิทัวเนีย เนเธอร์แลนด์ และสวีเดน อัลบั้มนี้ทำยอดขายสัปดาห์แรกสูงสุดในปีสำหรับอัลบั้มหญิงในประเทศที่ติดอันดับสุดท้ายในปี 2025
อัลบั้ม"เมย์เฮม"ได้รับคำชื่นชมจากนักวิจารณ์ โดยนักวิจารณ์มองว่าอัลบั้มนี้ถือเป็นการกลับมาสู่รากเหง้าเพลงป็อปของกากาอีกครั้ง โดยเฉพาะอัลบั้ม"เดอะเฟม" (2008) นักวิจารณ์ได้เน้นย้ำถึงการผลิต ความหลากหลายในสไตล์ ความเป็นอันหนึ่งอันเดียวกันของอัลบั้ม และแรงบันดาลใจในรูปแบบที่โดดเด่นจากศิลปินอย่างเดวิด โบอี, มาดอนนา, ไมเคิล แจ็กสัน, พรินซ์, เรดิโอเฮด, ไนน์อินช์เนลส์ และซูซีแอนด์เดอะแบนชีส์ อัลบั้มนี้กลายเป็นอัลบั้มที่ได้รับคะแนนสูงสุดของเธอในเมทาคริติก กากาได้ประชาสัมพันธ์อัลบั้มนี้ในปี 2025 ด้วยทัวร์คอนเสิร์ตโหมโรง รวมถึงการแสดงในฐานะศิลปินนำที่โคเชลลา ตามด้วยคอนเสิร์ตทัวร์เต็มรูปแบบครั้งที่แปดของเธอที่มีชื่อว่าเมย์เฮมบอล ซึ่งเบื้องต้นกำหนดทัวร์ในเดือนกรกฎาคมถึงธันวาคม 2025
รายชื่อเพลง.
เพลงทั้งหมดผลิตโดยเลดีกากา, แอนดรูว์ วัตต์ และเซอร์คัต ยกเว้นที่ระบุไว้
หมายเหตุ
Estola ignobilis

Estola ignobilis เป็นชนิดของด้วงในวงศ์ Cerambycidae ที่ได้รับการบรรยายโดย Bates ใน ค.ศ. 1872 ถือเป็นแมลงที่เป็นที่รู้จักจากปานามา, เม็กซิโก, ปวยร์โตรีโก และเวเนซุเอลา
การทำบุญขึ้นบ้านใหม่

การทำบุญขึ้นบ้านใหม่ คือ ประเพณีไทยเพื่อเป็นการทำบุญในคราวที่ขึ้นบ้านใหม่หรือย้ายไปอยู่ที่ใหม่หรือการทำบุญเปิดป้ายสำนักงานใหม่ ทำขึ้นเพื่อเป็นสิริมงคลแก่เจ้าภาพ แสดงความเคารพต่อพระรัตนตรัย และยังเป็นการสร้างความสัมพันธ์อันดี เป็นการให้เกียรติกับเหล่าเทวดา เจ้าที่ เจ้าทางที่อาศัยอยู่ ณ สถานที่นั้น เพื่อให้การเริ่มต้นเข้าอยู่อาศัยให้อยู่ร่มเย็นเป็นสุข หรือการเริ่มกิจการประสบแต่ความสุขและความสำเร็จ
ประเพณีนี้มีแต่โบราณ เริ่มตั้งแต่การปลูกบ้านสร้างเรือนไทย โดยในสมัยรัตนโกสินทร์ตอนต้นได้รับแบบแผนมาจากสมัยอยุธยาอีกต่อ คติความเชื่อของคนโบราณ การขึ้นบ้านใหม่ไม่ทำกันในฉับพลันทันที แต่มีกระบวนการยืดยาวกว่า 
ประวัติ.
พิธีขึ้นบ้านใหม่ ได้พบหลักฐานว่ามีปรากฏในพระไตรปิฎกว่าได้มีการนิมนต์พระพุทธเจ้า และสาวกเข้าร่วมพิธีขึ้นบ้านใหม่ ที่เหล่าศากยะ เมืองกบิลพัสดุ์
ความเชื่อและพิธี.
ใน "สารานุกรมวัฒนธรรมไทย" ระบุว่าการทำความสะอาดขัดล้างสิ่งสกปรกในบ้านก็ต้องเลือกล้างตามวันอย่างวันจันทร์ วันพุธ และวันพฤหัสบดี สามวันนี้จะเจริญดี ในขณะเดียวกัน ถ้าไปทำในวันอาทิตย์ วันอังคาร และวันศุกร์ จะเสียทรัพย์ (รวมถึงห้ามทำความสะอาดบ้านสำหรับบ้านเก่าด้วย) ตามตำราไทย ให้ขึ้นบ้านใหม่วันพุธ วันพฤหัสบดี วันศุกร์ จะดีมาก ในหนังสือ "ปฏิทิน 125 ปี" (พ.ศ. 2509) ระบุว่า "วันเสาร์เป็นวันที่ไม่ควรที่จะขึ้นอยู่บ้านใหม่ และยกเสาเอก หรือเปิดอาคารห้างร้านค้า เพราะทางโหราศาสตร์ถือว่า ดาวเสาร์เป็นดวงดาวที่ท่านจัดไว้ว่าเป็นเทพยดาแห่งความทุกข์ยาก เจ้าแห่งความวิตก จึงไม่ควรที่จะทำการเพื่อหวังสิ่งสุขสวัสดิมงคล เช่นขึ้นบ้านใหม่เป็นต้น"
สำหรับทิศในการขึ้นบ้าน ถ้าขึ้นทิศบูรพา (ตะวันออก) จะเป็นความ ถ้าขึ้นทิศอาคเนย์ (ตะวันออกเฉียงใต้) จะตายเร็ว ถ้าขึ้นทิศทักษิณ (ทิศใต้) จะเสียของ ถ้าขึ้นทิศประจิม (ตะวันตก) จะเจ็บไข้ ถ้าขึ้นทิศหรดี (ตะวันตกเฉียงใต้) ขุนนางท้าวพระยาจะให้ลาภ ถ้าขึ้นทิศพายัพ (ตะวันตกเฉียง เหนือ) จะสุขสบายมีลาภ ถ้าขึ้นทิศอุดร (เหนือ) จะมีบุตรมาก รักกันดี ถ้าขึ้นทิศอีสาน (ตะวันออกเฉียงเหนือ) ข้าวของอุดม 
ในปัจจุบันการขึ้นบ้านใหม่จึงนิยมทำกันแค่ทำบุญและเลี้ยงพระเท่านั้น อาจเป็นถวายภัตตาหารเช้าหรือเพล หากถวายภัตตาหารเพล ก็ควรเริ่มพิธีการเวลาประมาณ 10.30 นาฬิกา นิมนต์พระสงฆ์ 5, 7 หรือ 9 รูป จัดสถานที่สำหรับประกอบพิธี โดยจะประกอบไปด้วย โต๊ะหมู่บูชา พระพุทธรูป เครื่องนมัสการ วงสายสิญจน์จากพระพุทธรูป โยงไปทางมุมห้อง เวียนไปทางขวา วนรอบตัวบ้าน แล้วกลับมาที่พระพุทธรูปอีกครั้ง ก่อนพันรอบบาตรน้ำมนต์ และวางที่เหลือไว้บริเวณประธานสงฆ์ แล้วทำพิธี เมื่อพระสงฆ์อนุโมทนา เจ้าภาพกรวดน้ำและรับพร เจ้าภาพนิมนต์พระสงฆ์รูปหนึ่งไปเจิมและประน้ำพระพุทธมนต์ที่ประตูหรือป้ายและประตู โปรยทรายเสกรอบบ้านใหม่ (หากเป็นบ้านเก่าจะไม่โปรย) ส่วนพระสงฆ์รูปอื่นเจริญชัยมงคลคาถาชยันโต
ท้องถิ่น.
คนภาคเหนือของไทย มีพิธีสืบชะตานิยมทำเมื่อขึ้นบ้านใหม่ ย้ายที่อยู่ใหม่ ได้รับยศหรือตำแหน่งสูงขึ้น พิธีกรรมแบบล้านนาในการทำบุญบ้านจะเน้นเรื่องฤกษ์เป็นหลัก ภาคอีสานจะทำบุญขี้นบ้านใหม่จะทำติดกันสามปีหลังจากขึ้นบ้านใหม่แล้ว
การสังหารหมู่กว่างโจว

การสังหารหมู่กว่างโจวเป็นการสังหารหมู่ชาวเมืองท่าอันรุ่งเรืองที่กว่างโจวใน ค.ศ. 878–879 โดยกองกำลังกบฏของหฺวาง เฉา ข้อมูลอาหรับระบุว่าเหยื่อชาวต่างชาติ รวมถึงชาวยิว ชาวคริสต์ และโซโรอัสเตอร์ มีจำนวนนับหมื่นตามบันทึกชาวจีนที่เคยอาศัยอยู่ก่อนหน้านี้ นักเดินทางสองคนจากรัฐเคาะลีฟะฮ์อับบาซียะฮ์ คือ อะบู ซัยด์ ฮะซัน อัสซีรอฟีเขียนหลังเกิดเหตุการณ์นี้หลายทศวรรษ และอัลมัสอูดีเขียนในคริสต์ศตวรรษที่ 10 ประมาณการว่ามีชาวต่างชาติถูกฆ่าประมาณ 120,000 หรือ 200,000 คนตามลำดับ แต่มอร์ริส โรสซาบีกล่าวว่า ตัวเลขนี้เขียนให้มากกว่าเดิม
ภูมิหลัง.
ในช่วงต้นคริสต์ทศวรรษ 870 ภัยแล้งและความอดอยากในมณฑลเหอหนานก่อให้เกิดการโจรกรรมอย่างแพร่หลาย ใน ค.ศ. กลุ่มโจรก่อกบฏภายใต้การนำของหวัง เซียนจือที่ฉาง-ยฺเหวียน มณฑลเหอหนาน และทำลายล้างบริเวณระหว่างแม่น้ำแยงซีกับแม่น้ำหวง เมื่อหวังเสียชีวิตใน ค.ศ. 878 หฺวาง เฉา ผู้สมัครที่สอบตกจากครอบครัวพ่อค้าเกลือผู้มั่งคั่ง สืบทอดตำแหน่งต่อ
การสังหารหมู่.
ใน ค.ศ. 878 หลังกองกำลังของหฺวาง เฉาถูกดันไปยังจีนตอนใต้ พวกเขามาที่ประตูเมือง Khanfu (กว่างโจว) อะบู ซัยด์ ฮะซัน อิบน์ ยะซีด อัสซีรอฟี นักเขียนชาวอาหรับ รายงานว่า การปรากฏตัวของชาวมุสลิม, ชาวยิว และชาวคริสต์สิ้นสุดลงเมื่อกองกำลังกบฏของถังนามหฺวาง เฉา เข้ายึดครอง Khanfu ใน ค.ศ. 878 ถึง 879 นอกจากนี้ เขายังกล่าวถึง "al-Qazzu" (ต้นหม่อน) ที่ถูกกองทัพของหฺวาง เฉาทำลายด้วย
อารามนักบุญอีเลียน

อารามนักบุญอีเลียน เป็นอารามซีรีแอกคาทอลิกใกล้เมืองอัลก็อรยะตัยน์ ริมเส้นทางการค้าระหว่างสองเมืองหลักอย่างแพลไมราและดามัสกัสในเขตผู้ว่าการฮอมส์ ประเทศซีเรียตอนกลาง อารามนี้ถูกทำลายในวันที่ 21 สิงหาคม ค.ศ. 2015 โดยสมาชิกรัฐอิสลามอิรักและเลแวนต์ (ไอซิล หรือ ไอซิส) ที่การก่อการร้ายในสงครามกลางเมืองซีเรียมีทั้งการทำลายทรัพย์สินและความรุนแรงต่อผู้ที่ไม่ใช่กลุ่มซะละฟีและมรดกทางประวัติศาสตร์อย่างแพร่หลาย อารามนักบุญอีเลียนเป็นที่ตั้งของหลุมศพในศตวรรษที่ 5 และเป็นสถานที่แสวงบุญที่สำคัญ โดยเฉพาะสำหรับผู้ที่ต้องการรักษาอาการเจ็บป่วยทางร่างกาย พื้นที่ส่วนต่าง ๆ ของอาราม รวมทั้งฐานราก มีอายุ 1,500 ปี
การทำลายล้างโดยไอซิล.
ไอซิลเผยแพร่ภาพแสดงการรื้อทำลายอาราม กลุ่มนี้เข้ายึดพื้นที่นี้ในช่วงสิงหาคมก่อนหน้า โดยยังคุมขังพลเมืองชาวคริสต์ส่วนหนึ่ง เจ้าอาวาสอาราม Jacques Mourad ถูกไอซิลลักพาตัวในเดือนพฤษภาคม ค.ศ. 2015 และหลบหนีออกไปหลังถูกคุมขัง 5 เดือน ด้วยการถูกขู่ว่าจะถูกประหารชีวิต เขาจึงหลบหนีออกจากพื้นที่ที่กลุ่มไอซิลยึดครองได้ กองทัพอาหรับซีเรียเข้ายึดพื้นที่รอบอารามคืนจากไอซิสได้ในเดือนเมษายน ค.ศ. 2016 โดยมีผู้ค้นพบกระดูกและโลงศพที่แตกหักของมาร์เอเลียนอีกครั้งและเก็บกู้ขึ้นมาในซากปรักหักพังของสถานที่ดังกล่าวในขณะนั้น
การฟื้นฟูอาราม.
อารามนี้ได้รับการบูรณะโดยความพยายามอย่างกว้างขวางตั้งแต่ ค.ศ. 2022
 Mor Julius Zmarya (1707—1735?)
 Mor Cyril Jirjis Fattal (1727-1756) และบิชอปแห่งฮอมส์
 Abouna Jacques Mourad (2000-2015)
ยูโฟเทเบิล

บริษัท ยูโฟเทเบิล จํากัด (; : Yūfōtēburu yūgen-gaisha) เป็นสตูดิโอแอนิเมชันสัญชาติญี่ปุ่น ก่อตั้งขึ้นเมื่อเดือนตุลาคม พ.ศ. 2543 โดย ฮิคารุ คอนโดะ (อดีตโปรดิวเซอร์จาก เทเลคอมแอนิเมชันฟิล์ม) มีสำนักงานตั้งอยู่ในเขตชินจูกุ โตเกียว เอกลักษณ์ที่โดดเด่นที่เห็นได้ในผลงานหลายๆ เรื่องของสตูดิโอนี้ (เช่น "Ninja Nonsense", "Futakoi Alternative", "Coyote Ragtime Show", "Gakuen Utopia Manabi Straight!", "Tales of Symphonia" และ คะระ โนะ เคียวไก) คือการใส่ลำดับภาพสั้นแบบเคลย์เมชันเข้าไปในอนิเมะ 
พวกเขาเป็นที่รู้จักจากความสัมพันธ์อันยาวนานกับ ไทป์-มูน โดยได้สร้างผลงานดัดแปลงจากผลงานของ ไทป์-มูน เช่น "ปฐมบทสงครามจอกศักดิ์สิทธิ์", "มหาสงครามจอกศักดิ์สิทธิ์" และ "คะระ โนะ เคียวไก" รวมถึงกับ บันไดนัมโกะ ซึ่งพวกเขาได้ผลิตแอนิเมชันเปิดและฉากคัตซีนให้กับเกมหลายเรื่อง โดยเฉพาะในซีรีส์ "Tales" และ "God Eater"
หนึ่งในผลงานที่ประสบความสำเร็จมากที่สุดของสตูดิโอคือ ดาบพิฆาตอสูร
เรื่องอื้อฉาวเกี่ยวกับการหนีภาษี.
ในเดือนมีนาคม พ.ศ. 2562 มีรายงานว่ามีการตรวจค้นสำนักงานของยูโฟเทเบิลเนื่องจากข้อกล่าวหาเรื่องการหนีภาษี 
ต่อมาในเดือนถัดมา มีรายงานว่าบริษัทยูโฟเทเบิลค้างชำระภาษีจำนวน ¥400 ล้านเยน ในเดือนมิถุนายน พ.ศ. 2563 ทั้งสตูดิโอและผู้ก่อตั้งและประธานบริษัท ฮิคารุ คอนโดะ ถูกตั้งข้อหาละเมิดกฎหมายภาษีองค์กรและกฎหมายภาษีการบริโภคโดยไม่ยอมจ่ายภาษี ¥139 ล้านเยน (ประมาณ $1.28 ล้านดอลลาร์สหรัฐ) 
สตูดิโอได้เผยแพร่แถลงการณ์ขอโทษต่อการกระทำของตน 
ในเดือนกรกฎาคม พ.ศ. 2564 คอนโดะถูกฟ้องร้องอย่างเป็นทางการในข้อหาหลบเลี่ยงภาษีจำนวน ¥137 ล้านเยน (ประมาณ $1.24 ล้านดอลลาร์สหรัฐ) โดยแผนกการสอบสวนพิเศษของสำนักงานอัยการเขตโตเกียว ยูโฟเทเบิลยอมรับการฟ้องร้องและยืนยันว่าบริษัทได้ยื่นคำแถลงภาษีที่แก้ไขแล้วและได้ชำระเงินภาษีที่เหมาะสม
ในเดือนกันยายน พ.ศ. 2564 คอนโดะยอมรับการหนีภาษีจำนวน ¥138 ล้านเยนในการพิจารณาคดีเบื้องต้นโดยศาลแขวงโตเกียว 
บริษัทถูกกล่าวหาว่าซ่อนรายได้ประมาณ ¥441 ล้านเยน (ประมาณ $4 ล้านดอลลาร์สหรัฐ)
เมื่อถูกสอบถามโดยอัยการ คอนโดะกล่าวว่า "รายได้ทั้งหมดที่มาจากสตูดิโอเป็นรายได้จากธุรกิจร้านกาแฟและการขายสินค้าที่มีลิขสิทธิ์ และหากสิ่งเหล่านั้นหายไป เราก็จะไม่สามารถจ่ายเงินเดือนพนักงานหรือค่าใช้จ่ายในการผลิตได้ ดังนั้นฉันจึงต้องการเก็บเงินไว้ในกรณีที่มีบางสิ่งเกิดขึ้น"
ในเดือนพฤศจิกายน พ.ศ. 2564 มีรายงานว่าอัยการกำลังขอให้ศาลลงโทษคอนโดะด้วยการจำคุก 20 เดือน 
ศาลได้มีคำตัดสินในวันที่ 10 ธันวาคม พ.ศ. 2564 
คอนโดะได้รับโทษจำคุก 20 เดือน แต่คำพิพากษารอลงอาญาเป็นเวลา 3 ปี
ดยุกมัคซีมีลีอาน เอ็มมานูเอลในบาวาเรีย

ดยุกมัคซีมีลีอาน เอ็มมานูเอลในบาวาเรีย (พระนามเต็ม: มัคซีมีลีอาน เอ็มมานูเอล; 7 ธันวาคม พ.ศ. 2392 – 12 มิถุนายน พ.ศ. 2436) ทรงเป็นดยุกในบาวาเรีย และทรงเป็นพระราชปิตุลา (อาชายพระองค์เล็ก)ใน เอลีซาเบ็ทแห่งบาวาเรีย สมเด็จพระราชินีแห่งเบลเยียม และพระโสทรานุชาพระองค์เล็กใน จักรพรรดินีเอลีซาเบ็ทแห่งออสเตรีย
พระประวัคิ.
พระองค์ประสูติเมื่อปี พ.ศ. 2392 พระบิดาคือ ดยุกมัคซีมีลีอาน โยเซ็ฟในบาวาเรีย พระมารดาคือ เจ้าหญิงลูโดวีกาแห่งบาวาเรีย เมื่อพระองค์เจริญพระชันษาแล้ว ทรงมีความสนพระทัยในด้านทหาร มาก ทรงติดยศร้อยตรี ในสังกัด และในปี พ. ศ. 2409 ทรงเข้าร่วมสงครามออสเตรีย-ปรัสเซีย ต่อมาพระองค์สิ้นพระชนม์จากพระอาการพระโลหิตออกในกะเพาะอาหาร เมื่อวันที่ 12 มิถุนายน พ.ศ. 2436 สิริพระชันษา 43 ปี 
เสกสมรส.
พระองค์ทรงเสกสมรสกับ เจ้าหญิงอมาลีแห่งซัคเซิน-โคบวร์คและโกทา เมื่อวันที่ 20 กันยายน พ.ศ. 2418 โดยพระชายา ทรงเป็นพระธิดาใน เจ้าชายออกุสต์แห่งซัคเซิน-โคบวร์คและโกทา กับ เจ้าหญิงคลิเมนไทน์แห่งออร์เลอ็อง มีพระบุตร 3 พระองค์ คือ
บรรณานุกรม.
<templatestyles src="Refbegin/styles.css" />
ลิสบอนไลออนส์

<templatestyles src="Template:Quote_box/styles.css" />
เราทำได้เพราะการเล่นฟุตบอล ฟุตบอลที่บริสุทธิ์ สวยงาม และสร้างสรรค์
จ็อก สไตน์ กล่าวถึงชัยชนะของเซลติกที่ลิสบอน
ลิสบอนไลออนส์ เป็นฉายาที่มอบให้กับทีมเซลติกที่คว้าแชมป์ยูโรเปียนคัพที่เอสตาดิโอ นาซิอองนาลในลิสบอน ประเทศโปรตุเกส เมื่อวันที่ 25 พฤษภาคม ค.ศ. 1967 โดยเอาชนะอินเตอร์มิลาน 2–1
ชื่อ.
ชื่อดังกล่าวน่าจะมาจากข้อเท็จจริงที่ว่าสัญลักษณ์ของสโมสรฟุตบอลสปอร์ติงที่ตั้งอยู่ในลิสบอนคือสิงโต และสโมสรยังสวมเสื้อที่มีแถบสีเขียวและขาวเหมือนกับทีมเซลติกอีกด้วย
เหตุการณ์.
สมาชิกในทีม 15 คน ยกเว้นสองคน เกิดในระยะทาง 10 ไมล์จากเซลติกพาร์ค ในเมืองกลาสโกว์ สกอตแลนด์ (บ็อบบี เลนน็อกซ์ ซึ่งเกิดห่างออกไป 30 ไมล์ในเมืองซอลต์โคตส์ และทอมมี เกมเมลล์ ซึ่งเกิดในเมืองมาเธอร์เวลล์ ห่างออกไป 11 ไมล์) สไตล์การเล่นของเซลติกเป็นสิ่งที่ตรงข้ามกับสไตล์การป้องกันที่ถูกเย้ยหยันแต่มีประสิทธิภาพสูงของอินเตอร์หรือคาเตนัชโช จิมมี จอห์นสโตน ผู้เล่นตำแหน่งปีกขวาของทีม กล่าวถึงสไตล์การเล่นของทีมว่า "เหมือนกับชาวดัตช์ที่เร่งความเร็ว"
ในสนามเดียวกับที่วาเลนติโนพ่อของเขาลงเล่นนัดสุดท้าย ซันโดร มัซโซลา เปิดสกอร์ให้กับอินเตอร์ด้วยการยิงจุดโทษในนาทีที่ 7 หลังจากจิม เครก เข้าทำฟาวล์เรนาโต คัปเปลลินี จากนั้นอินเตอร์ก็ถอยกลับไปใช้การป้องกันแบบ 11 คนอันเป็นเอกลักษณ์ของพวกเขา อินเตอร์ไม่ได้เตะมุมเลยแม้แต่ครั้งเดียว และรอนนี ซิมป์สัน ผู้รักษาประตูมือ 1 ของเซลติก ได้เซฟเพียง 2 ครั้งเท่านั้น เซลติกมีโอกาสยิงชนคาน 2 ครั้ง และพยายามยิงประตูอีก 39 ครั้ง มี 13 ครั้งที่ถูกผู้รักษาประตูมือหนึ่งของอินเตอร์อย่าง จูลิอาโน ซาร์ติ รับไว้ได้ 7 ครั้งถูกบล็อกหรือเบี่ยงออกไป และ 19 ครั้งพลาดเป้า เคร็กแก้ตัวจากความผิดพลาดที่ทำให้ทีมจุดโทษได้สำเร็จในนาทีที่ 63 เมื่อเขาจ่ายบอลให้ทอมมี่ เกมเมลล์ยิงเข้าประตูให้เซลติกตีเสมอ ในนาทีที่ 83 เกมเมลล์มีพื้นที่ และเขาส่งบอลให้กับบ็อบบี เมอร์ดอช ซึ่งยิงไกลถูกสตีวี ชาลเมอร์ส เบี่ยงผ่านซาร์ติเข้าประตูไป
เซลติกเป็นสโมสรจากสหราชอาณาจักรทีมแรกที่คว้าแชมป์ยูโรเปียนคัพ และยังคงเป็นสโมสรเดียวจากสกอตแลนด์ที่ผ่านเข้ารอบชิงชนะเลิศจนถึงทุกวันนี้ หลังจากที่คว้าแชมป์ลีกสูงสุด, สกอตติชคัพ และสกอตติชลีกคัพ ลิสบอนไลออนส์ก็กลายเป็นทีมแรกในประวัติศาสตร์ที่ได้ทริปเปิลแชมป์ และยังคงเป็นทีมเดียวที่คว้า 4 แชมป์ภายในฤดูกาลเดียว เซลติกเป็นเพียงหนึ่งในสามสโมสรในยุโรปที่สามารถคว้าถ้วยรางวัลได้ห้ารายการในหนึ่งฤดูกาล โดยเอาชนะเหนือพาร์ทิคทิสเซิลในศึกกลาสโกว์คัพ พวกเขาเข้าถึงรอบชิงชนะเลิศยูโรเปียนคัพอีกครั้งในปี ค.ศ. 1970 แต่พ่ายให้กับไฟเยอโนร์ด 2–1 หลังจากช่วงต่อเวลาพิเศษที่ซานซีโร
ฮาสเอฟวันทีม

ฮาสฟอร์มูลา  เป็นทีมและผู้ผลิตสัญชาติอเมริกันในการแข่งขันฟอร์มูลาวัน ซึ่งเข้าร่วมการแข่งขันฤดูกาลล่าสุดภายใต้ชื่อ #เปลี่ยนทาง ฮาสเอฟวันทีม  ทีมก่อตั้งในเดือนเมษายน ค.ศ. 2014 โดย จีน ฮาส เจ้าของทีมแข่งรถในการแข่งขันนาสคาร์คัพซีรีส์ และเข้าร่วมการแข่งขันครั้งแรกในฤดูกาล กึนเทอร์ ชไตเนอร์ ทำหน้าที่เป็นหัวหน้าทีมตั้งแต่เริ่มก่อตั้งจนกระทั่ง อายาโอะ โคมัตสึ เข้ามาทำหน้าที่แทนในเดือนมกราคม ค.ศ. 2024
สำนักงานใหญ่ของทีมตั้งอยู่ที่เมืองคันแนโพลิส รัฐนอร์ทแคโรไลนา ร่วมกับทีมพี่น้องที่เข้าร่วมการแข่งขันนาสคาร์คือ #เปลี่ยนทาง โดยทั้งสองทีมเป็นคนละองค์กรกัน ทีมยังจัดตั้งสำนักงานปฏิบัติการที่เมืองแบนบรี ประเทศอังกฤษ ไว้สำหรับจัดการรถระหว่างการแข่งขันที่มีกำหนดการในยุโรป ทีมคงสำนักงานออกแบบไว้ที่เมืองมาราเนลโล ประเทศอิตาลี ที่เดียวกับที่ตั้งของผู้ผลิตเครื่องยนต์ให้แก่ทีมคือแฟร์รารี
รอแม็ง โกรฌ็อง และ เอสเตบัน กูติเอร์เรซ เข้าแข่งขันให้ทีมในฤดูกาล 2016 ก่อนที่ เควิน เมานุสเซิน จะเข้ามาแทนที่กูติเอร์เรซในฤดูกาล รายชื่อนักแข่งหลักของฮาสไม่มีการเปลี่ยนแปลงจนถึงช่วงท้ายของฤดูกาล หลังจากโกรฌ็องประสบอุบัติเหตุในการแข่งขัน และถูกนำส่งโรงพยาบาลเพื่อพักรักษาตัวจากบาดแผลไฟไหม้ที่มือทั้งสองข้าง ปีเอตรู ฟีชีเปาจี นักขับสำรองของทีมจึงเข้าร่วมการแข่งขันสองรายการสุดท้ายของฤดูกาลแทน โกรฌ็องและเมานุสเซินออกจากทีมหลังสิ้นสุดฤดูกาล และถูกแทนที่โดย นีคีตา มาเซปิน และแชมป์การแข่งขัน มิค ชูมัคเคอร์ ในฤดูกาล ฮาสยุติสัญญากับมาเซปินในฤดูกาล สืบเนื่องมาจากการรุกรานยูเครนโดยรัสเซีย โดยเมานุสเซินกลับมาแข่งให้กับทีมอีกครั้ง นีโค ฮึลเคินแบร์ค กลับมาแข่งขันฟอร์มูลาวันอย่างเต็มตัวกับทีมโดยแทนที่ชูมัคเคอร์ในฤดูกาล เมานุสเซินและฮึลเคินแบร์คออกจากทีมหลังสิ้นสุดฤดูกาล และถูกแทนที่โดย แอ็สเตบาน ออกง ที่ย้ายมาจากอาลปีน และ โอลิเวอร์ แบร์แมน ที่เลื่อนขั้นมาจากการแข่งขันฟอร์มูลาทูในฤดูกาล
นายกรัฐมนตรีชาด

นายกรัฐมนตรีชาด  เป็นหัวหน้ารัฐบาลของประเทศชาด ผู้ดำรงตำแหน่งคนปัจจุบัน คือ อาลามาย ฮาลีนา ตั้งแต่วันที่ 23 พฤษภาคม ค.ศ. 2024
ประวัติ.
ตำแหน่งนายกรัฐมนตรีถูกบัญญัติไว้ในรัฐธรรมนูญชาดฉบับปี 1959 แต่ถูกยกเลิกในรัฐธรรมนูญฉบับปี 1960 โดยไม่มีผู้ใดดำรงตำแหน่งเลยแม้แต่ครั้งเดียว ตำแหน่งนี้ถูกนำกลับมาใช้อีกครั้งในปี 1978 โดยประธานาธิบดี Félix Malloum ผู้แต่งตั้ง Hissène Habré ให้ดำรงตำแหน่ง เขาใช้ตำแหน่งนี้เป็นเครื่องมือสร้างอำนาจให้กับตนเองจนสามารถบีบให้ Malloum ลาออกในปี 1979 หลังจากนั้นตำแหน่งนายกรัฐมนตรีก็ว่างลง ยกเว้นในปี 1982 เนื่องจาก Habré ไม่ต้องการให้มีคู่แข่งที่มีอำนาจ จนกระทั่งอีดริส เดบีขึ้นสู่อำนาจ จึงมีการแต่งตั้งนายกรัฐมนตรีขึ้นอีกครั้งในปี 1991
เมื่อวันที่ 4 พฤษภาคม ค.ศ. 2018 อีดริส เดบีประกาศใช้รัฐธรรมนูญแห่งสาธารณรัฐที่ 4 ซึ่งเพิ่มอำนาจของประธานาธิบดีและยกเลิกตำแหน่งนายกรัฐมนตรี ทำให้ประธานาธิบดีกลายเป็นหัวหน้ารัฐบาล อย่างไรก็ตามตำแหน่งนายกรัฐมนตรีกลับมาอีกครั้งตามกฎบัตรการเปลี่ยนผ่านปี 2021 และได้รับการยืนยันในรัฐธรรมนูญชาดฉบับปี 2023 ซึ่งประกาศใช้เมื่อวันที่ 29 ธันวาคม ค.ศ. 2023
ดาชิมากิทามาโงะ

ดาชิมากิทามาโงะ (; โรมาจิ: "dashimakitamago") หรือเรียกสั้น ๆ ว่า ดาชิมากิ (だし巻き) เป็นอาหาร ที่ทำโดยผสมไข่ไก่ที่ตีแล้วกับดาชิแล้วนำไปอบจนแข็ง
ภาพรวม.
เป็นทามาโงยากิชนิดหนึ่ง โดยใช้เรียกทามาโงยากิชนิดที่มีน้ำซุปดาชิเยอะโดยเฉพาะ โดยทั่วไปอาจมองว่าเป็นอาหารย่างไฟอ่อน ๆ ปรุงรสแบบ คันไซ
ในภูมิภาคคันไซ "อาหารชุดดาชิมากิทามาโงะ" (だし巻き卵定食) ซึ่งมีดาชิมากิทามาโงะเป็นอาหารจานหลักอาจพบได้ทั่วไปตามร้านอาหาร
วิธีทำ.
ตอกไข่และตีให้เข้ากัน เติมน้ำดาชิแล้วทอดในภาชนะที่ที่ทาน้ำมันไว้ โดยค่อย ๆ กลิ้งม้วนไข่ขึ้นไปทีละน้อย
เพื่อให้ได้เนื้อละเอียด อาจกรองไข่ที่ตีแล้วผ่าน ตะแกรง หรืออาจผสมแป้งสาลี หรือ แป้งมันฝรั่ง ที่ละลายน้ำลงในแป้ง
เมื่อสุกแล้วจึงนำไปขึ้นรูปแล้วปล่อยให้เย็นก่อนจึงค่อยทำเสร็จ
ดาชิมากิทามาโงะที่ทำโดยพ่อครัวผู้ชำนาญและมีส่วนผสมของน้ำซุปดาชิปริมาณมาก มีลักษณะนุ่มมาก และน้ำซุปจะไหลออกมาเมื่อยกขึ้น
นอกจากจะผลิตและจำหน่ายโดยร้านค้าเฉพาะทางแล้ว ยังมีจำหน่ายในแบบบรรจุแบบสุญญากาศที่ผลิตทีละเป็นจำนวนมาก ในซูเปอร์มาร์เก็ต และยังมีผลิตภัณฑ์สำหรับการใช้ในเชิงพาณิชย์อีกด้วย
แตตอวอ

แตตอวอ  เป็นนครทางตะวันตกเฉียงเหนือของประเทศมาซิโดเนียเหนือ สร้างขึ้นบนเชิงเขาซาร์ และมีแม่น้ำเปนาไหลผ่าน เทศบาลเมืองแตตอวอครอบคลุมพื้นที่ ที่ระดับความสูง 468 เมตร เหนือระดับน้ำทะเล มีประชากร 63,176 คน 
เมืองแตตอวอก่อตั้งขึ้นในศตวรรษที่ 14 บนพื้นที่ของเมืองโบราณโอเอเนออน